CELEX: 62014FN0025
Language: da
Date: 2014-03-24 00:00:00
Title: Sag F-25/14: Sag anlagt den 24. marts 2014 — ZZ mod FRA

16.6.2014   
            
            
               DA
            
            
               Den Europæiske Unions Tidende
            
            
               C 184/43
            
         Sag anlagt den 24. marts 2014 — ZZ mod FRA
   (Sag F-25/14)
   2014/C 184/71
   Processprog: engelsk
   
      Parter
   
   
      Sagsøger: ZZ (ved advokaterne L. Levi og M. Vandenbussche)
   
      Sagsøgt: Den Europæiske Unions Agentur for Grundlæggende Rettigheder (FRA).
   
      Søgsmålets genstand og beskrivelse af tvisten
   
   Annullation af afgørelsen om at opsige sagsøgerens tidsubegrænsede ansættelseskontrakt og af afgørelsen om afslag på klagen og tilkendelse af erstatning for det lidte økonomiske og ikke-økonomiske tab.
   
      Sagsøgerens påstande
   
   
               —
            
            
               Afgørelsen truffet den 13. juni 2013 af FRA’s direktør om at opsige sagsøgerens tidsubegrænsede ansættelseskontrakt annulleres.
            
         
               —
            
            
               Afgørelsen truffet den 20. december 2013 af FRA’s direktør om afslag på sagsøgerens klage annulleres.
            
         
               —
            
            
               Sagsøgeren tilkendes en erstatning for hans økonomiske tab på differencen mellem, på den ene side, den arbejdsløshedsunderstøttelse, som han vil modtage fra april 2014 og herefter enhver mulig erstatningsindkomst eller mangel herpå, og, på den anden side, hans fulde løn, inklusiv alle tillæg, på 7 850,33 EUR frem til datoen for sagsøgerens fuldstændige genansættelse i agenturet (med tillæg af morarenter på 3 procentpoint over Den Europæiske Centralbanks sats).
            
         
               —
            
            
               Sagsøgeren tilkendes en passende erstatning for det ikke-økonomiske tab, som er forvoldt ved afgørelsen, og som ikke kan erstattes ved en annullation af afgørelsen. Dette ikke-økonomiske tab er efter ret og billighed opgjort til 50 000, 00 EUR.
            
         
               —
            
            
               Sagsøgte tilpligtes at betale sagens omkostninger.